Parental division of property
Material: papyrus
Place: Syene
Categories: Vertrag
elterliche Teilung
Vermögen
[ βασ]ιλείας τοῦ θειοτ[άτου ἡμῶν δεσ]πότου Φλαυΐου [Τι]βερίου Μαυρικίου 
τοῦ αἰωνίου Α[υγούστου καὶ] Αὐτοκράτορος ἔτους δευ[τέρου ]<gap/> 
<gap/>[ ἐν Συήνῃ]. 
Αὐρήλιοι Πατερμούθις υἱος  Μηνᾶ μητρὸς Τσίας  ν[αύτης ἀπὸ Συήνης καὶ] 
Τκακὼ ἡ τούτου σύμβιος θυ[γάτ]ηρ Ἰακώβο[υ] μητρὸς Ταπί[ας] 
[ὁρμωμένη ἀπὸ Συήνης οἱ κα]ὶ ἑξῆς ὑπογραφέα παρέχοντες 
[τὸν ὑπὲρ αὐ]τῶν ὑπογράφοντα καὶ μάρτυρας τοὺς ἑξῆς κατʼ ἐπιτρο
[πὴν κα]ὶ [α]ἴτησιν καὶ ἀξίωσιν μαρτυροῦντας τῇδε τῇ  ὁμολογίᾳ 
χαίρειν. ἐπειδήπερ συνζεύχθημεν ἀλλήλοις εἰς γαμον κοινωνίαν 
οὐ τὴν τυχοῦσαν ἀνάπαυσιν καὶ θάλψιν ἐνδεικνύμενοι 
ἀλλήλοις ἀναπαύοντες καὶ θάλποντες καὶ δουλεύοντες 
καὶ ὑπακούοντες καὶ ὑποτάττοντες ἁπλῶς ἐν μηδένι 
παρεπικρίνοντες ἀλλὰ ἐν ὑποταγῇ πάσῃ, τοίνυν εὐλαβού
μενοι μήποτε παρὰ προσδοκίαν ἡμῶν τινα ἐξ ἡμῶν 
τέλει τοῦ βίου χρησάμενον καὶ τῶν ἐνταῦθα τοῦ κόσμου 
ἐπαναχωρῆσαι πραγμάτων  καὶ εὑρεθείη τὸν ζῶντα ὑστερού
μενον παρὰ τῶν ἄμφοιν ἡμῶν τέκνων, ὅθεν νοο͂ντες, 
φρονοῦντες λογισμούς, ἔχοντες ἐρρωμένας τὰς διανοίας, 
τὰς φρένας ἀπαθεῖς, τὰς αἰσθήσεις ὑγιεῖς, ἐπὶ ποδῶν 
βαδίζοντες ἐπʼ ἀγοραῖς παρερχομενοι  εἰς ταύτην τὴν 
ἔγγραφον ὁμολογίαν  διʼ ἧς ὁμολογοῦμεν ἡμεῖς οἱ προ
γεγραμμένοι ἑκόντες καὶ πεπειμένοι δίχα παντὸς 
δόλου καὶ φόβου καὶ βίας καὶ ἀπάτης καὶ ἀνάγκης καὶ συναρπαγῆς 
καὶ κολακίας καὶ μηχανῆς καὶ κακοηθείας καὶ ἐλαττώ
ματος παντὸς δίς, τρὶς βουλευσάμενοι ὡς εἴη μὲν ἡμᾶς ζῶντας 
καὶ ὑγιαίνοντας ἐναπολαύειν  χρησομεθα  πάντων τῶν 
πραγμάτων ἡμῶν καθʼ ἣν ἂν βουλόμεθα διοίκησιν· 
ἐπὰν δὲ παρασταίη τῷ τῶν ὅλων δεσπότῃ Χρίστῳ, ὅπερ 
ἀπείη, τινὰ  ἐξ ἡμῶν τέλει τοῦ βίου χρήσασθαι ἐφʼ ᾧ τὸν ζῶντα 
ἔχειν καὶ κατέχειν πάντων τῶν καταλειφθησομένων 
πραγμάτων ὑπὸ τοῦ τετελευτηκότος τα περιελθοντα εἰς αὐτὸν 
ἀπὸ γονέων διαδοχῆς καὶ ἀπὸ ἀγορασιαστικοῦ δικαίο καὶ ἀπὸ ἱδρώτων 
καμάτων ἔν τε οἰκίαις καὶ χρυσοῖς καὶ ἀργυροῖς καὶ χαλκοῖς καὶ 
ὀριχάλκοις καὶ ἐσθήμασι καὶ ὑφάσμασι καὶ παντοις λεπτοῖς 
εἴδεσι ἀπὸ μεγάλο εἴδους μέχρι ἐλαχίστο τινὸς καὶ τούτων 
κατακυριεύειν καὶ δεσπόζειν καὶ διοικεῖν καὶ οἰκεῖν καὶ φιλοκαλεῖν 
καὶ ἐκ αὐτῶν τρέφεσθαι καὶ ἱματίζαι καὶ κηδεύσαι καὶ ἐκτελέσαι 
τὰς προσφορὰς τοῦ ἀποθανόντος, μηδένος τῶν τέκνων 
ἡμῶν δυνομένου μήτε δυνησομένου ἐπελεύσασθαι τῷ ζῶντι 
ἢ ἐγκαλεῖν ἢ λογοθετῆσαι ἢ κωλυομένου ἄχρι τελευτῆς αὐτο καὶ 
μετὰ τὴν τελευτὴν ἐφʼ ᾧ ἅπαντα τὰ ὑφʼ ἡμῶν καταλειφθησό
μενα πράγματα σταλησεται εἰς τὰ κοινὰ ἡμῶν τέκνα ἐξ ἰσομοιρίας 
καὶ μὴ διαφορὰν τέκνῳ παρὰ τέκνον ποιήσασθαι καὶ εἰ ὀφθειην 
χρεωστῶν ὁ τετελευτηκὼς ἢ καὶ χρεωστούμενος ἐφʼ ᾧ τὴν 
πᾶσαν δοσολημψίαν ποιήσασθαι ὑπὲρ αὐτοῦ ἄχρι τελευτῆς αὐτοῦ καὶ 
μετὰ τὴν τελευτὴν πᾶν τὸ πάκτον ἐπαναδραμεῖν εἰς τὰ αὐτὰ
κοινὰ ἡμῶν τέκνα· εἰ δέ τις ἐθελήσειεν ἐκ τῶν τέκνων 
ἡμῶν ἢ ἄλλος ἐπελεύσασθαι τῷ ζῶντι ἢ ἀθετῆσαι ἢ παραβῆναι 
ἢ παρασαλεῦσαι ταύτην ἡμῶν τὴν ἀλληλομολογίαν 
ἢ δίαιταν κινεῖν ἐφʼ ᾧ τὸν ἐπελευσόμενον πρῶτον μὲν ἀλλό
τριον καὶ ἄκληρον ἔσεσθαι τῆς παντοίας ὑποστάσεως τοῦ 
ἐπιχειροῦντος παραβαίνειν, ἔπειτα ἐπιγινωσκει λόγῳ προστίμου 
χρυσοῦ νομίσματα δώδεκα  ἔργῳ καὶ δυνάμει ἀπαιτούμενα ἐκ τῆς 
ὑποστάσεως το παραβαίνοντος μετὰ καὶ τοῦ μὲν  ἰσχύειν κατὰ 
τῶν ἐγγεγραμμένων ἀλλὰ ἐρρῶσθαι αὐτὰ ἐπὶ το παντεί·  
καὶ προσεπὶ τούτοις πᾶσι ἐπωμοσάμεθα τὸν θεῖον καὶ σεβάσμιον 
ὅρκον τοῦ παντοκράτορος Θεοῦ καὶ τῆς νίκης καὶ διαμονῆς τῶν γαληνοτάτων 
ἡμῶν δεσποτῶν μὴ παραβαίνειν τὰ προδεδηλουμένα διάστολα 
καὶ πρὸς ἡμῶν ἀσφάλειαν ταύτην ἐξεδόμεθα τὴν ἀλληλομολογίαν 
κυρίαν οὖσαν καὶ βεβαίαν κ ἔννομον ἁπανταχοῦ προφερομένην μεθʼ 
ὑπογραφῆς το ὑπὲρ ἡμῶν ὑπογράφ κ τῶν ἑξῆς μαρτυρούντων καὶ 
ἐπερωτ ὡμολογήσαμεν.    Αὐρήλιος Πατερμούθις υἱὸς Μηνᾶ μητρὸς Τσίας 
ναύτης ἀπὸ Συήνης καὶ ἡ τούτου σύμβιος Αὐρηλία Τκακὼ θυγάτηρ Ἰακώβου 
μητρὸς Ταπίας ὁρμώμενοι ἐν Συήνῃ οἱ προκ ἐθεμην τὴν παροῦσαν ἀλληλομολογίαν 
καὶ στοιχεῖ ἡμῖν πάντα τὰ ἐγγεγραμμένα ὡς πρόκ. Φλ Μᾶρκος Ἄπα Δίου στρ ἀριθμο 
Συήνης ἀξιωθεὶς ἔγραψα  ὑπὲρ αὐτῶν παρόντων καὶ εἰπόντων μοι γράμματα 
μὴ εἰδότων.   Φ 
Φλαύιος Κύρος Ἰωάνου κεντυρίων ἀριθμ Συήνης μαρτυρῶ.  
  Φλ Ἰωάννης Πατερμουθίου ἀπὸ  ἀριθμοῦ Σηύνης μαρτυρῶ.  
  Θεόφιλος ἐλο διάκο μαρτυρῶ τῇ ὁμολογίᾳ αἰτηθεὶς παρὰ τῶν θεμένων. 
  Φλ Ἁτρῆς Βίκτωρ στρα ἀριθμο Συήνης μαρτυρῶ. 
  Φλ Ἰωάννης Κολουθος κεντηρίων ἀριθμοῦ Συήνης μαρτυρῶ. 
  διʼ ἐμο Ἀλλάμονος Πέτρο ἀπὸ  ἐγράφη.
ἀλληλομολογί .....τι Πατερμοθίο [καὶ Τκακώ].